Source: http://forpedia.ro/showthread.php?8842-Ce-mai-zice-presa-in-2014/page3&s=f2e065f3ac74d52f2b8c3341e04f1b60
Timestamp: 2017-09-21 08:43:44+00:00
Document Index: 17333948

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Ce mai zice presa in 2014 - Pagina 3
10-January-2014, 11:15 PM #21
Fapt fără precedent în istoria Justiţiei: Noua conducere a Consiliului Superior al Magistraturii va declanşa controale la sânge, ca urmare a sesizării făcute la televizor de premier. Magistraţii din sistem şi societatea civilă reacţionează dur şi acuză imixtiunea factorului politic în Justiţie.
Nu este prima oară când premierul Victor Ponta atacă Justiţia
Control la Direcţia Na*ţională Anti*co*rupţie şi Instanţa Supremă dispus de CSM. Conform declaraţiilor noilor lideri ai Consiliului, verificările au fost cerute pentru ca Inspecţia Judiciară să constate dacă premierul Victor Ponta a spus adevărul sau a minţit în cadrul emisiunii "Ora de vârf", difuzată de România TV în data de 6 ianuarie 2014. Aşa ar putea fi sintetizată acţiunea noii conduceri a CSM decisă miercuri. Un fapt fără precedent, faţă de care reacţia magistraţilor din sistem şi a societăţii civile nu s-a lăsat aşteptată.
Sesizarea prin care s-au cerut verificări privind "eventuala" încălcare a independenţei Justiţiei, "inclusiv cu privire la celeritatea soluţionării unor sesizări penale", a ajuns ieri la Inspecţia Judiciară. În fapt, efectele ei sunt verificările care vor avea loc atât la DNA, cât şi la Instanţa Supremă.
Chestionaţi şi şefii
Purtătorul de cuvânt al Inspecţiei Judiciare, magis*tratul Tamara Manea, a explicat pentru cititorii EVZ ce presupun aceste cercetări: "În cadrul verificărilor privind apărarea independenţei Justiţiei, inspectorii procurori şi judecători vor verifica fiecare afirmaţie a premierului făcută în acea emisiune. Vor lua bucăţică cu bucăţică declaraţiile lui şi le vor verifica. Spre exemplu, dacă primul-ministru a vorbit despre cazul Năstase sau de altele, inspectorii vor verifica dacă e adevărat ce a spus".
Întrebată cum anume se va întâmpla acest lucru, Manea a subliniat că inspectorii pot cere dosarele şi la DNA şi la Instanţa Supremă, dar nu doar atât. "Inspectorii vor sta de vorbă cu procurorii sau cu judecătorii care au instrumentat cazul Năstase şi celelalte la care s-a referit, vor sta de vorbă cu şefii lor, îi vor întreba dacă s-au simţit sub presiune, dar vor cere şi dosarele pentru a vedea dacă s-a tergiversat. Unele afirmaţii nici nu necesită verificări, se vede clar că sunt făcute fără nicio dovadă", ne-a explicat purtătorul de cuvânt al Inspecţiei Judiciare.
Conform legii, Inspecţia trebuie să finalizeze verificările la DNA şi la Instanţa Supremă în termen de 45 de zile sau, dacă are motive întemeiate, poate prelungi cu încă 45 de zile.
Reamintim că în emisiunea respectivă, premierul a acuzat politizarea Justiţiei, plângându-se de tergiversarea dosarelor unor politicieni (exemplificând cu cazul Monica Iacob Ridzi) şi de tratarea cu prioritate a dosarelor altora. El a aruncat dubiul asupra dosarelor lui Adrian Năstase, Relu Fenechiu şi Ovidiu Silaghi.
Justiţia, la Ambasada SUA
După ce EVZ a informat pe surse că şeful CSM, Adrian Bordea, a fost invitat la o întâlnire cu reprezentanţii Ambasadei SUA la Bucureşti, CSM a precizat prin purtătorul de cuvânt că iniţiativa ar fi aparţinut preşedintelui Consiliului care intenţionează asemenea întâlniri şi cu reprezentanţii ambasadelor Olandei, Marii Britanii, Germaniei, Franţei, Italiei.
Ambasada Statelor Unite la Bucureşti a confirmat, pentru EVZ, că însărcinatul cu afaceri, Duane Butcher, şi reprezentanţi ai ambasadei s-au întâlnit, în această după-amiază, cu ministrul Justiţiei, Robert Cazanciuc, şi lideri ai CSM.
Nicio Secţie din CSM nu-şi asumă dispunerea verificărilor la procurori
A pornit cu stângul colaborarea dintre judecătorul Adrian Bordea (foto) şi procurorul Gheorghe Muscalu, noii preşedinte şi, respectiv, vicepreşedinte al Consiliului Superior al Magistraturii.
În prima zi când s-a luat decizia de declanşare a verificărilor (7 ianuarie 2014), Adrian Bordea a recunoscut că Secţia de judecători este cea care a cerut verificarea inclusiv a celerităţii soluţionării unor dosare din Parchete, "pentru a fi echidistanţi". El preciza că nu a încălcat competenţa Secţiei de procurori. Joi, el s-a răzgândit.
Muscalu a negat total
"Nu noi am cerut control la parchete, ci Secţia domnului Muscalu. Noi am solicitat control la Instanţa Supremă, unde este dosarul Ridzi şi încă unul despre care vorbea premierul în acea emisiune că sunt tergiversate! Cum altfel poţi proba că a fost încălcată independenţa procurorilor DNA dacă nu verifici afirmaţiile?", a spus judecătorul Bordea.
Magistratul Gheorghe Muscalu (foto) a negat vehement: "Nu e adevărat! Noi am cerut verificări privind independenţa justiţiei şi apărarea reputaţiei procurorilor DNA! Am avut în vedere declaraţiile premierului privind cazul Silaghi şi al celuilalt, cu transformatorul, Relu Fenechiu, despre care primul-ministru a spus că dacă nu ar fi fost miniştri în cabinetul său nu li s-ar fi făcut dosare. Ceea ce nu este real! Procurorii fac dosare în funcţie de faptele săvârşite şi nu în funcţie de persoane!", a declarat procurorul Gheorghe Muscalu, pentru Evenimentul zilei.
Judecătoarea Gârbovan: "CSM naşte noi presiuni asupra magistraţilor"
Judecătoarea Dana Gârbovan (foto), membru în conducerea Uniunii Naţionale a Judecătorilor din România (UNJR), a criticat ce s-a întâmplat zilele trecute la CSM, lipsa de unitate şi de viziune a liderilor instituţiei: "E foarte grav să nu ai o viziune comună la nivelul plenului CSM pe chestiuni atât de sensibile ce vizează în mod direct garantarea independenţei Jus*tiţiei. Consiliul nu face decât să crească confuzia în spaţiul public şi, prin aceasta, naşte noi presiuni, adică exact ce ar trebui să evite. Cred că e pur şi simplu bâlbâială".
Judecătoarea mai spune că, pe viitor, măcar preşedintele şi vicepreşedintele să ajungă la un acord, să reprezinte instituţia: "Pe fond, aş vrea să văd până la urmă cu ce anume a fost sesizată Inspecţia. În principiu, un astfel de control nu are nimic nelegal sau suspect în el, dar eu cred că lucrurile trebuie foarte clar separate. Am mai zis: declaraţiile premierului Victor Ponta despre dosarele Adrian Năstase, Relu Fenechiu, Silaghi şi alţii reprezintă presiuni directe împotriva magistraţilor care judecă acele dosare şi asupra sistemului, în ansamblul său. Asemenea declaraţii sunt absolut inacceptabile din partea unui prim- ministru".
CSM să sesizeze Inspecţia judiciară
Dana Gârbovan şi-a exprimat speranţa că Inspecţia Judiciară îşi va face treaba şi va ajunge la concluzii rezonabile pe tema asta: "Pe de altă parte, dacă presa, cetăţenii, politicienii, reclamă lipsa de egalitate de tratament a unor dosare, atunci CSM să sesizeze Inspecţia şi să ia măsurile legale. Dacă afirmaţiile nu sunt reale, acest lucru să fie adus la cunoştinta opiniei publice pentru a nu lăsa să crească neîncrederea în Justiţie".
AMR tace chitic
Asociaţia Magistraţilor din România (AMR), care era foarte vehementă anul trecut când a generat revocarea ilegală a magistraţilor Alina Ghica şi Cristi Dănileţ din funcţiile deţinute la CSM (pe care şi le-au recâştigat în instanţă), de această dată a tăcut. AMR-ul, al cărui preşedinte onorific este celebra judecătoare Viorica Costiniu, soţia magistratului de la Instanţa Supremă condamnat pentru corupţie, nu a emis niciun punct de vedere referitor la gravele acuze lansate de premier.
"Nu vor să-l supere pe Victor Ponta"
Directorul organizaţiei neguvernamentale Freedoum House România, Cristina Guseth (foto), a criticat decizia CSM, care determină verificarea dosarelor menţionate de premier, atât la DNA, cât şi la Instanţa Supremă.
"Cred că e un pretext pentru inacţiune, noua conducere a CSM nu vrea să-l supere pe premierul Victor Ponta. Mai grav, decizia Secţiei de judecători a CSM abate de fapt atenţia de la gravitatea declaraţiilor premierului Victor Ponta spre numărarea dosarelor cu politicieni întrucât mă întreb ce ar urmări Inspecţia Judiciară trimisă la DNA şi ÎCCJ", a declarat pentru EVZ Cristina Guseth.
Vizita lui Nuland, semn de gravitate
Guseth a mai declarat că s-ar fi aşteptat ca noua conducere a Consiliului să arate fermitate în faţa unor lucruri de netăgăduit: "Aici nu erau nuanţe, declaraţiile sunt de o gravitate extremă, o formă de presiune directă şi de atac la adresa independenţei Justiţiei. Că lucrurile sunt foarte grave cu aceste declaraţii se poate deduce şi din vizita în România a emisarului SUA , decisă şi anunţată guvernului exact acum trei zile".
UPDATE. Ministrul JUSTIȚIEI și șefii CSM, la Ambasada Statelor Unite
EXCLUSIV. UPDATE. DNA și Instanța Supremă sunt VERIFICATE! Președintele CSM: "Secția domnului Muscalu a cerut control la Parchete, noi am solicitat la Instanța Supremă!" Muscalu neagă vehement!
CSM organizează conferință de presă pe tema Independenței justiției și a sistemului judiciar
REACŢIE FERMĂ a unui judecător: ”Declaraţiile premierului sunt forme de presiune asupra magistraţilor”
EVZ TV. "Presiunile actualei puteri vor fi uriaşe. Sper ca Justiţia să reziste"
Trecutul nu se şterge. Cumetriile lui Gheorge Muscalu, şeful procurorilor din România
Citiţi mai mult: EFECTUL PONTA ASUPRA JUSTIŢIEI: Anchetatorii lui Năstase, Fenechiu,Silaghi şi Ridzi, luaţi la întrebări - Justiţie > EVZ.ro http://www.evz.ro/detalii/stiri/efec...#ixzz2q25sCItc
Ultima modificare făcută de maria49; 10-January-2014 la 11:20 PM.
12-January-2014, 04:54 PM #22
Michael Schumacher este în PERICOL URIAŞ. Decizie de ULTIMĂ ORĂ a medicilor
Michael Schumacher este în comă de zile bune, după teribilul accident suferit la schi. Deşi medicii i-au indus starea de comă, pentru a se putea reface mai repede, se pare că acest lucru începe să-i dăuneze campionului de Formula 1, existând riscuri majore pentru starea sa viitoare.
Cotidianul german Bild scrie că medicii din Franţa au hotărât ca, săptămâna viitoare, să încerce să-l trezească treptate din coma indusă pe Michael Schumacher.
Decizia medicilor vine pentru că, deşi coma indusă ajută creierul să se concentreze strict pe refacerea leziunilor, această stare poate avea şi efecte negative. Mai exact, dacă starea de comă indusă se prelungeşte, Michael Schumacher ar putea avea probleme la organele vitale care nu au fost afectate direct de accident. Acestea pot intra în blocaj, iar riscul cel mai mare este la ficat, care are cel mai mult de suferit din cauza anestezicului, au explicat medicii.
La finalul anului 2013, Michael Schumacher a suferit un teribil accident în timp ce schia pe o pârtie din staţiunea Meribel, din Alpii francezi. Fostul campion de Formula 1 s-a izbit puternic cu capul de o stâncă şi a fost transportat de urgenţă la spital. El a fost operat pe creier de două ori şi se află în comă indusă. Ultimul comunicat al medicilor despre starea iubitului sportiv german spunea că este în stare stabilă, dar critică.
Dezvăluiri şocante după accidentul lui Schumacher
Două incidente aproape identice, două destine aparent diferite. În aceeaşi zi, pe aceeaşi pistă din Meribel, Franţa, într-un mod similar cu cel al campionului de Formula 1 Mihael Schumacher, pilotul de elicopter Morten Hauerbach a fentat moartea.
Condiţiile accidentului sunt aproape identice. Morten se aventurează într-o zonă stâncoasă, neamenajată, de la marginea pistei, se dezechilibrează şi se loveşte cu capul de o stâncă. Diferenţa faţă de accidentul lui Schumacher este că Morten Hauerbach nu purta cască. Bărbatul a fost internat în aceeaşi zi în spitalul universitar din Grenoble.
"Ar trebui să fiu mort!"
"Practic, ar trebui să fiu mort. Medicii au admis de mai multe ori că este o minune că am supravieţuit. Nu am avut viteză. Nici nu mi-am propus, doar mă gândeam că sunt stăpân pe situaţie. Craniul mi s-a despicat în trei locuri. Mi-am fracturat vertebrele cervicale. O bucată din craniu pur şi simplu a zburat în momentul impactului. Prietenii mi-au ţinut capul cu ambele mâini, timp de 40 de minute, până a ajuns elicopterul, ca să nu îmi iasă creierul", a declarat danezul pentru cotidianul Ekstra Bladet, citat de tabloidul german Bild.
Citeste mai mult pe RTV.NET: http://www.romaniatv.net/michael-sch...#ixzz2qCEkRHhD
12-January-2014, 05:33 PM #23
Vicepremierul Liviu Dragnea va reprezenta România la funeraliile lui Ariel Sharon
Vicepremierul Liviu Dragnea va reprezenta Guvernul României la funeraliile fostului premier israelian Ariel Sharon, informează Executivul, conform Mediafax.
Luni dimineaţă, este programată o ceremonie oficială în Knesset, la care vor fi prezenţi premierul Benjamin Netanyahu, preşedintele Shimon Peres, membri ai familiei lui Ariel Sharon, vicepreşedintele SUA Joseph Biden, fostul premier britanic Tony Blair şi delegaţii diplomatice.
După ceremonie, sicriul va fi transportat la ferma familiei Sharon - "Sycamore" ("Havat Shikmim"), situată în Deşertul Negev, în sud-vestul Israelului, în apropiere de oraşul Sderot şi de nordul Fâşiei Gaza. Funeraliile naţionale, publice, sunt programate luni la ora 14.30 (14.30, ora României).
http://www.antena3.ro/politica/vicep...on-240250.html
12-January-2014, 05:38 PM #24
Autorităţile ruse au ARESTAT 5 presupuşi TERORIŞTI în apropiere de Soci
Autorităţile ruse au arestat cinci presupuşi membri ai unei organizaţii teroriste în nordul Caucazului, la est de staţiunea Soci, unde vor avea loc Jocurile Olimpice de iarnă, după ce Statele Unite au avertizat că există riscul unor atentate în timpul evenimentului sportiv, relatează BBC, conform Mediafax.
Arestările au fost făcute în oraşul Nalcik, situat la aproximativ 300 de kilometri est de staţiunea Soci, unde vor avea loc Jocurile Olimpice de iarnă.
Vineri, Statele Unite au emis o alertă de călătorie destinată cetăţenilor americani care intenţionează să meargă la Jocurile Olimpice de la Soci, pe litoralul Mării Negre. Potrivit serviciilor de informaţii americane, există riscul unor atacuri teroriste la Soci, chiar dacă nu sunt vizaţi în mod special cetăţenii americani.
http://www.antena3.ro/externe/autori...ci-240245.html
12-January-2014, 09:42 PM #25
Cel mai PUTERNIC cutremur din acest an s-a produs în această seară, în Vrancea
Un cutremur de 4,7 pe scara Richter a avut loc, duminică seara, în zona seismică Vrancea, informează Institutul Naţional pentru Fizica Pământului (INFP).
Seismul s-a produs la ora 20.25, la o adâncime de 200 de kilometri.
Până în acest moment, nu au fost semnalat victime sau pagube materiale.
Ulterior, INFP a revizuit magnitudinea seismului la 4,5 grade şi adâncime la 137 de kilometri.
Anul trecut, în zona Vrancea s-au mai produs opt seisme cu magnitudinea de cel puţin 4 grade, la 21 noiembrie (4,4 grade), 15 octombrie (4,7 grade), 11 august (4,5 grade), 28 iulie (4 grade), 12 iulie (4,1 grade), 20 iunie (4,2 grade), 21 aprilie (4,2 grade) şi 6 martie (4,2 grade).mbs/antena3/2014/01/12/kxMPb5Iuj3O_2L.jpg[/IMG]
14-January-2014, 07:50 PM #26
Traian Băsescu: Mesajul vizitei Victoriei Nuland trebuie să-i îngrijoreze pe politicieni. Actuala putere are un comportament de şubrezire a statului de drept
-Cât timp nu există stat de drept şi legi care să se aplice de către procurori şi judecători, comunitatea de afaceri nu are încredere să facă investiţii
-Am pus un picior deasupra prăpastiei
-România a revenit din punct de vedere al credibilităţii la perioada anului 2000. Aici suntem
-Parlamentul European va adopta cu certitudine măsuri împotriva statelor UE care nu respectă statul de drept
-Fac un apel la politicieni să înţeleagă că au adus ţara într-un moment dificil prin atitudinea faţă de justiţie
-Nimeni nu-i crede că justiţia e controlată de preşedinte. Fac rău României prin afirmaţiile pe care le fac
-Cea mai mare problemă pe care o avem acum este neîncrederea în România
-Îngrijorarea mea este să-i apăr pe cei care au fost furaţi. Comportamentul meu este tranşant de 9 ani
Despre vizita FMI
-Decizia mea este ca acciza de 7% la combustibil să nu se introducă
-A fost o minciună scăderea preţului la combustibil de la 1 ianuarie şi nu avem nicio garanţie că el va scădea
-Voi fi atent ca recomandările de ţară făcute de Comisia Europeană să fie introduse în scrisoarea către FMI şi în cea către Uniunea Europeană
Despre referendumul pentru Constituţie
-Crin Antonescu şi-a luat rolul de mincinos, spunând câte sute de deputaţi se vor face, uitând să spună despre senatori
-Minciuna USL va duce spre dezorientarea electoratului şi nimeni nu va înţelege nimic
-Nu cred că CC va accepta rezultatele unui referendum care nu ţine cont de referendumul din 2009
-Ar fi bine ca PSD să se gândească la ţară, nu doar la cum să se perpetueze la guvernare. Nimeni nu va da pSD-ului un cec în alb
-Nu trebuie să facem o Constituţie pentru interesele lui Ponta şi ale lui Crin
-Dacă revizuirea Constituţiei nu se face pentru a pune în aplicare referendumul din 2009, nu se justifică revizuirea, potrivit Curţii Constituţionale
-Ponta se plânge că îi trimit înapoi legile. O fac pentru că sunt foarte proaste. Nu le pot lăsa să intre aşa în circuit
http://www.antena3.ro/politica/traia...eni-actuala-pu
22-January-2014, 02:12 PM #27
DE O.P. • 22 IAN 2014 • 12:15Comenteaza
”Orice ai face e nesemnificativ, dar e foarte important să o faci!” este principiul după care și-a ghidat viața. Și a postat acest citat pe pagina personală de Facebook, o fereastră puțin deschisă către viața ei.
Acum, zeci de mii de români care sunt solidari durerii prin care trece familia Aurei Ion au dat LIKE paginii create special în memoria studentei care a pierit prea devreme.
Mii de mesaje, din inimă, impresionante şi sincere, au curs în câteva ore pe această pagină de Facebook: Respect, Aura Ion!
http://www.antena3.ro/romania/respec...tul-aviatic-di
22-January-2014, 02:24 PM #28
Directorul general al ROMATSA, Aleodor Frâncu, a demisionat, au declarat surse ale Mediafax.
Renunţarea la funcţie a venit după ce premierul Victor Ponta a anunţat că va cere Consiliului de Administraţie înlocuirea şefului ROMATSA pentru deficienţe în cazul accidentului aviatic din munţii Apuseni.
http://www.antena3.ro/romania/direct...at-241405.html
22-January-2014, 02:29 PM #29
INCREDIBIL! CUM A REACŢIONAT ADRIAN IOVAN când I S-A SPUS CĂ AR URMA SĂ MOARĂ!
Astrologul Mariana Cojocaru i-a prezis sfârşitul lui Adrian Iovan, însă la aflarea acestei predicţii, pilotul a avut o reacţie neaşteptată. Acesta nu a părut surprins de cuvintele pe care le auzise şi părea împăcat cu posibila moarte.
Mariana Cojocaru a declarat la emisiunea Wowbiz că în urmă cu ceva timp i-a prezis lui Adrian Iovan faptul că ar urma să sfârşească. Pilotul se pare însă că a avut o reacţie neobişnuită, arătându-se împăcat cu moartea sa.
"Atunci când i-am spus că în cinci ani s-ar putea întâmpla ceva rău, chiar moartea, el mi-a răspuns: 'Da, cred. Este posbil'. Era oarecum împăcat, în condiţiile în care altcineva poate s-ar fi revoltat", a declarat Mariana Cojocaru la emisiunea de la Kanal D.
"În astrograma lui existau şanse să depăşească obstacolul. În 2012 a avut un accident şi ar fi putut să se retragă. Existau alternative. Anul acesta era an de cumpănă. Vârsta lui, 55, este un număr maestru. Ca zodie, era nativ al Racului, la ora aceasta în Zodia Racului este Luna Neagră, considerată malefică, care te poate aduce într-un accident, boală sau moarte violentă", a continuat Mariana Cojocaru.
Adrian Iovan şi-a pierdut viaţa, în urma incidentului din Munţii Apuseni, unde a trebuit să efectueze o aterizare forţată. Acesta pilota un avion de mici dimensiuni, ce transporta personal medical şi care decolase de la Bucureşti, urmând să ajungă la Oradea. Conform salvatorilor, pilotul ar fi fost în stare de conştienţă timp de două ore, de la accident.
Pilotul Adrian Iovan avea o experienţă de peste 16.000 de ore de zbor şi licenţele în termen de valabilitate, potrivit Ministerului Transporturilor. Iovan avea 55 de ani şi o carieră de aproape 30 de ani ca pilot la Tarom şi BlueAir. După pensionare, el le preda studenţilor din anii terminali ai Şcolii de Piloţi şi pilota avioane de mici dimensiuni.
"ALBEERT, TE IUBEEESC!". ADRIAN IOVAN s-a stins CU GÂNDUL LA FIUL SĂU ÎN VÂRSTĂ de 7 ANI
Mai mult: http://www.libertatea.ro/detalii/art...#ixzz2r87CBKbU
Ultima modificare făcută de maria49; 22-January-2014 la 02:33 PM.
22-January-2014, 02:43 PM #30
Şeful IGSU, Ion Burlui ŞI-A DAT DEMISIA! Este singurul care a procedat astfel după accidentul din Apuseni
Doi oameni au murit din cauză că au aşteptat aproape şase ore ajutorul care a sosit prea târziu. Şi chiar dacă există o mulţime de instituţii ale statului care ar fi putut să intervină în timp util, un singur om şi-a asumat responsabilitatea şi şi-a prezentat demisia de onoare, şeful Inspectoratului General pentru Situaţii de Urgenţă, colonelul Ioan Burlui.
Dacă alţii se ascund în spatele funcţiilor sau îşi dau afară subdordonaţii, colonelul Ioan Burlui, şeful Inspectoratului General pentru Situaţii de Urgenţă, şi-a dat demisia de onoare după accidentul aviatic petrecut în Munţii Apuseni.
Ministrul de interne Radu Stroe i-a acceptat demisia din funcţia de inspector general.
"Sunt în măsură să o depun singur(demisia, n.r.). Nu îmi imput nimic. Important este să fie luată o măsură pentru oamenii aflată în situaţii de urgenţe", a declarat Burlui.
Mai mult: http://www.libertatea.ro/detalii/art...#ixzz2r8ApoECI
Ultimul Post: 16-September-2017, 07:06 PM